O **Airbus A321** é un avión civil de pasaxeiros de Airbus, o consorcio europeo de fabricación de aeronaves. É unha versión alongada do A320 con cambios mínimos. A superficie alar alongouse lixeiramente e o tren de aterraxe reforzouse. É propulsado por motores CFM56 ou V2500.

Algunhas compañías elixiron este avión en vez do Boeing 757, xa que ten a mesma capacidade e comparte comunalidade cos outros avións da familia: o A318, o A319 e o A320. Isto inclúe os avanzados mandos *fly-by-wire*, o que permite que os pilotos dun tipo de avión poidan pilotar os outros con só un par de horas de adestramento.

O alcance con 186 pasaxeiros na configuración típica de 2 clases é de 4 300 km para a versión A321-100, mentres que na 200, debido á súa maior capacidade de combustible, esta cifra aumenta ata os 5 500 km.

Desenvolvemento
---------------

O programa A321 comezou no ano 1989 a partir do Airbus A320, sendo o seu primeiro derivado e coñeceuse tamén como *Stretched A320*, *A320-500* e *A325*. Foi lanzado o 24 de novembro de 1988 despois de que se asegurasen compromisos por 183 avións para 10 clientes.

O A321 realizou o primeiro voo o 11 de marzo de 1993 cun prototipo equipado con motores IAE V2500. O segundo prototipo, con turboventiladores CFM56-5B, voou en maio de 1993. O avión conseguiu a súa certificación europea en decembro dese ano. Lufthansa e Alitalia foron as primeiras aeroliñas en pedir o A321, con 20 e 40 avións pedidos respectivamente. O primeiro dos A321 de Lufthansa con motores V2500-A5 chegou o 27 de xaneiro de 1994, mentres que Alitalia recibiu o seu primeiro avión con motores CFM56-5B o 22 de marzo de 1994. O A321-100 entrou en servizo en xaneiro de 1994 con Lufthansa.

A montaxe final do A321 realízase en Alemaña, sendo o único Airbus que se monta alí. Isto debeuse a unha disputa entre os franceses, que afirmaban que a mudanza tería un custe innecesario de 135 millóns de euros en gastos asociados coa nova planta, e os alemán, que dicían que sería máis productivo para Airbus a longo prazo. A segunda liña de produción situouse en Hamburgo, que posteriormente produciu os máis pequenos Airbus A319 e A318. Por primeira vez, Airbus entrou no mercado de bonos, a través do cal recadou 475 millóns de euros para financiar custos de desenvolvemento. Airbus conseguiu 175 millóns adicionais prestados polo Banco Europeo de Investimento e investidores privados.

En comparación co A320, o cambio máis importante do A321 é a súa fuselaxe máis alongada, con novas seccións nas partes dianteira e traseira que lle dan 6,93 metros máis de longo. Outros cambios son o reforzo do tren de aterraxe para facer fronte un maior peso, motores máis potentes, un sistema de combustible simplificado e mellorado e pneumáticos máis grandes para mellores freadas. As súas ás lixeiramente modificadas danlle un comportamento moi semellante ao do A320 tendo un pilotaxe case idéntico ao deste modelo e ao A319.

O A321-100 básico ten un menor alcance que o A320 ao non engadírselle un tanque de combustible extra no deseño inicial para compensar o aumento de peso. Airbus desenvolveu o máis pesado A321-200 en 1995 para suplir esta redución de alcance, e conseguiu unha variante capaz de atravesar o océano Atlántico. Isto logrouse con motores con máis pulo (V2533-A5 ou CFM56-5B3), reforzos estruturais menores, e unha maior capacidade de combustible coa instalación dun depósito de 2 900 litros (coa opción de instalar un segundo).

Variantes
---------

### A321-100

O derivado orixinal do A321, o A321-100, tiña menor alcance que o A320 debido a que non se lle engadiu ningún tanque extra de combustible para compensar o incremento de peso. O peso máximo de engalaxe (MTOW) do A321-100 é de 83 000 kg. O A321-100 entrou en servizo con Lufthansa en 1994. Só se fabricaron unhas 90 unidades, e unhas poucas delas foron posteriormente convertidas á variante A321-200.

### A321-200

Airbus comezou a desenvolver o máis pesado e con maior alcance A321-200 en 1995 para darlle ao A321 un rango transcontintental completo nos Estados Unidos. Isto conseguíuse con motores máis potentes (V2533-A5 ou CFM56-5B3), un menor reforzo estrutural, e un incremento na capacidade de combustible coa instalación de un ou dous tanques opcionais de 2 990 litros na bodega traseira. Estes tanques incrementaban a capacidade total ata os 30 030 l. Estas modificacións tamén incrementaron o MTOW do A321-200 ata os 93 000 kg. Esta variante voou por vez primeira en decembro de 1996, e entrou en servizo con Monarch Airlines en abril de 1997. Os seus competidores directos son o 757-200 e o 737-900/900ER.

### A321neo

A321neo de Arkia
O 1 de decembro de 2010, Airbus lanzou a familia A320neo (*neo* de *New Engine Option*) cun alcance 930 km maior e un 15% máis de eficiencia no consumo de combustible, grazas aos novos motores CFM International LEAP-1A ou Pratt & Whitney PW1000G e aos seus sharklets máis grandes. O alongado prototipo do A321neo voou por vez primeira o 9 de febreiro de 2016. Conseguiu a súa certificación o 15 de decembro de 2016 e entrou en servizo en maio de 2017 con Virgin America.

#### A321LR

En outubro de 2014 Airbus comezou a comercializar unha variante de máis alcance cun peso máximo de engalaxe de 97 toneladas con tres tanques de combustible adicionais, dándolle 190 km máis de alcance que o Boeing 757-200. Airbus lanzou o A321LR (Long Range) o 13 de xaneiro de 2015; ten un alcance de 7 400 km con 206 asentos en dúas clases. O 31 de xaneiro de 2018 a variante realizou o seu primeiro voo. Airbus anunciou a súa certificación o 2 de outubro dese ano. O 13 de novembro de 2018 Arkia recibiu o primeiro A321LR.

#### A321XLR

En xaneiro de 2018 Airbus estaba estudando unha variante A321LR con aínda máis MTOW. O proposto A321XLR, cun alcance de 8 300 km, foi lanzado oficialmente o 17 de xuño de 2019 no Paris Air Show e agárdase que entre en servizo en 2023 para competir co Boeing NMA. O avión terá un tanque central traseiro permanente para almacenar máis combustible, permitíndolle 1 300 km máis de alcance que o A321LR, un tren de aterraxe reforzado para un MTOW de 101 toneladas, e unha configuración optimizada de flaps do bordo de arrastre para preserbar o rendemento nas engalaxes.

Operadores
----------

Maiores operadores do A321 ordenados polo número de aeronaves operativas (outubro de 2022).

* American Airlines: 219
* Delta Air Lines: 100
* República Popular da China China Southern Airlines: 99
* República Popular da ChinaChina Eastern Airlines: 77
* Turkish Airlines: 68
* JetBlue: 63
* Alemaña Lufthansa: 63
* República Popular da China Air China: 61
* Vietnam Airlines: 56
* República Popular da ChinaSichuan Airlines: 43
* Aeroflot: 39
* Hungría Wizz Air Hungary: 34
* VietJet Air: 33
* LATAM Airlines Brazil: 31
* Spirit Airlines: 30
* República Popular da ChinaJuneyao Airlines: 27

Notas
-----

1. 1 2 3  Norris & Wagner 1999, p. 50
2. ↑  Laming, Tim (2000). *Airbus A320*. Osceola, WI: MBI Pub. ISBN 0-7603-0902-7. OCLC 44631650.
3. 1 2  Reed, Arthur (1991). *Airbus : Europe's high flyer*. St. Gallen, Switzerland: Norden Pub. House. ISBN 3-907150-10-4. OCLC 26782431.
4. ↑  *Civil aircraft today : the world's most successful commercial aircraft*. Londres: Amber Books. 2008. p. 25. ISBN 978-1-905704-86-6. OCLC 255970386.
5. ↑  Sebdon, Gilbert (7 de febreiro de 1990). "A321 victory for West Germany". *Flight International*.
6. ↑  Norris & Wagner 1999, p. 52
7. ↑  "Airbus A321-100 Production List". *www.planespotters.net*. Consultado o 2022-02-19.
8. ↑  Gunston, Bill (2009). *Airbus : the complete story* (2nd ed ed.). Sparkford, Yeovil, Somerset: Haynes Pub. pp. 213–215. ISBN 978-1-84425-585-6. OCLC 421811014.
9. ↑  "Airbus offers new fuel saving engine options for A320 Family - Airbus Press release". *web.archive.org*. 2016-04-09. Archived from the original on 09 de abril de 2016. Consultado o 2022-02-19.
10. ↑  "Airbus A321neo completes first flight after engine switch". *Reuters* (en inglés). 2016-02-09. Consultado o 2022-02-19.
11. ↑  "Airbus A321neo with P&W; engines receives Type Certification - Airbus Press release". *web.archive.org*. 2017-01-11. Archived from the original on 11 de xaneiro de 2017. Consultado o 2022-02-19.
12. ↑  "Airbus delivers first ever A321neo to Virgin America". *www.airbus.com* (en inglés). Consultado o 2022-02-19.
13. ↑  "Exclusive: Airbus launches "A321neoLR" long range to replace 757-200W". *Leeham News and Analysis* (en inglés). 2014-10-21. Consultado o 2022-02-22.
14. ↑  Polek, Gregory. "Airbus Launches Long-Range A321neo". *Aviation International News* (en inglés). Consultado o 2022-02-22.
15. ↑  "Airbus Launches Long-Range A321neo Version". *Aviation Week Network*. Consultado o 2022-02-22.
16. ↑  "Airbus A321LR long-range jet completes maiden flight". *Reuters* (en inglés). 2018-01-31. Consultado o 2022-02-22.
17. ↑  "EASA and FAA certify long-range capability for A321neo". *Airbus* (en inglés). 2021-10-28. Consultado o 2022-02-22.
18. ↑  Kaminski-Morrow, David. "Arkia chief: A321LR first single-aisle to beat 757-300 economics". *Flight Global* (en inglés). Consultado o 2022-02-22.
19. ↑  "Airbus Studying Higher-Capacity A321neo | Aviation Week Network". *aviationweek.com*. Consultado o 2022-02-22.
20. ↑  "Business Aviation 2000-03-20". *Aviation Week Network*. Consultado o 2022-02-22.
21. ↑  "Airbus launches longest range single-aisle airliner: the A321XLR". *Airbus* (en inglés). 2021-10-28. Consultado o 2022-02-22.
22. ↑  "Airbus orders and deliveries". *Airbus*. Arquivado dende o orixinal o 04 de decembro de 2017. Consultado o 2018-11-30.
23. ↑  "Airbus A320 Family (A318/A319/A320/A321) Operators". *www.planespotters.net*. Arquivado dende o orixinal o 18 de febreiro de 2022. Consultado o 2022-02-18.

Bibliografía
------------

* Norris, Guy; Wagner, Mark (1999). *Airbus*. St. Paul, Minnesota: MBI Publishing. ISBN 0-7603-0677-X.

| * v
* c
* e
Aeronaves de Airbus |
| --- |
| Ala fixa | 

|  |  |
| --- | --- |
| Civís | 
* A220
* A300
* A300 Beluga
* A310
* A320
	+ A318
	+ A319
	+ A321
* A320neo
* A330
* A340
* A350
* A380
* E-Fan
	+ experimental
* A330neo
	+ en desenvolvemento
* NSR
	+ proposto

 |
| Militares | 
* A310 MRTT
* CC-150 Polaris
* A330 MRTT
* A400M
* C212
* CN235
* C295
* HC-144
* Mako/HEAT
	+ retirado
* KC-45
	+ proposto
* Eurofighter Typhoon

 |

 |
| Helicópteros | 

|  |  |
| --- | --- |
| Civís | 
* BK 117
* EC120 (H120)
* EC130 (H130)
* EC135 (H135)
* EC145 (H145)
* EC155 (H155)
* H160
* EC175 (H175)
* EC225 (H225)
* AS332 (H215)
* AS350 (H125)
* AS355
* SA/AS365
* X3
	+ experimental
* X6

 |
| Militares | 
* AS532
* AS550 (H125M)/AS555
* AS565
* EC635 (H135M)
* EC645 (H145M)
* EC665
* EC725 (H225M)
* HH/MH-65
* NH90
* UH-72

 |

 |

|  |  |
| --- | --- |
|  | Wikimedia Commons ten máis contidos multimedia na categoría:  ***Airbus A321*** |

|  |  |
| --- | --- |
| Control de autoridades | 
* Wd: Q3278675
* GND: 4248763-8

 |